(Návrh)

Zákon

z ........ 2005,

ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení neskorších predpisov

	Národná rada Slovenskej republiky sa uzniesla na tomto zákone:
          
Čl. I

	Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z. z., zákona č. 181/1999 Z. z., zákona č. 356/1999 Z. z., zákona č. 224/2000 Z. z., zákona č. 464/2000 Z.z., zákona č. 241/2001 Z. z., zákona                          č. 98/2002 Z. z., zákona  č. 328/2002 Z. z.,  zákona č. 422/2002 Z. z., zákona                                  č. 659/2002 Z. z., zákona  č. 212/2003 Z. z., zákona č. 178/2004 Z. z., zákona č. 201/2004 Z. z.,  zákona  č. 365/2004 Z. z., zákona  č. 382/2004 Z. z., zákona č. 727/2004 Z. z., zákona                        č. 732/2004 Z. z.  a  zákona č. 69/2005 Z. z. sa mení a dopĺňa takto: 

1.  § 2a  sa  dopĺňa odsekmi 5 a 6, ktoré znejú:
		„(5) Služobný úrad oboznámi policajtov s ustanoveniami o zásade rovnakého zaobchádzania.
	
		(6)  Porušenie zásady rovnakého zaobchádzania podľa odseku 1 policajtom sa považuje za porušenie  služobnej  povinnosti policajta.“.

2. V § 14 sa za odsek 3 vkladá nový odsek 4, ktorý znie:
	„(4) Zdravotná spôsobilosť v prijímacom konaní  sa  preukazuje  lekárskym  posudkom            na základe vyšetrenia občana lekárom so špecializáciou v špecializačnom odbore všeobecné lekárstvo v pôsobnosti ministerstva.7a) Zdravotnú spôsobilosť posudzuje služobný posudkový lekár podľa § 222.“.   

Poznámka pod čiarou k odkazu 7a znie:
„7a)  § 11 ods. 7 zákona č. 576/2004 Z. z. o zdravotnej starostlivosti, službách súvisiacich   s poskytovaním  zdravotnej starostlivosti a o zmene a doplnení niektorých zákonov v znení zákona č. ..../2005 Z. z.“.  

     Doterajšie odseky 4 až 6 sa označujú ako odseky 5 až 7.                                                       

3. V § 20 ods. 3 písmeno e) znie:
     „e) dočasnej neschopnosti na výkon štátnej služby pre chorobu alebo úraz, počas ktorej má policajt nárok na polovicu sumy nemocenského,10)“.            

    Poznámka pod čiarou k odkazu 10 znie:
    „10) § 7 ods. 3 a § 12 ods. 9 zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov.“.

4. V § 35 ods. 5 sa vypúšťajú slová
    „písm. a) až g)“.

5. V § 48  ods. 1 písmeno e) sa na konci pripájajú tieto slová: „vrátane sťažnosti v súvislosti s porušením zásady rovnakého zaobchádzania podľa § 2a,“. 

6. V § 72 písmeno b) znie:
    „b) dočasnej neschopnosti na výkon štátnej služby pre chorobu, alebo úraz s výnimkou doby počas ktorej má policajt nárok na polovicu sumy nemocenského,10)“.            

7. V § 87 odsek 1 znie:
 „(1) Policajtom patrí hodnostný príplatok v týchto sumách:
Hodnosť                                                                    		Sk mesačne
strážmajster							2 550
nadstrážmajster						2 750
podpráporčík – podporučík					3 050
práporčík – poručík						3 250
nadpráporčík – nadporučík					3 450
kapitán								3 650
major								3 850
podplukovník							4 050
plukovník							4 250
generál								4 450.“.

8. V § 107 ods. 2 sa na konci pripája táto veta: „Ustanovenie druhej vety sa nevzťahuje                   na Slovenskú informačnú službu.“. 

9. V § 128 v nadpise a v odseku 1 sa za slovo „vlaku“ vkladajú slová „alebo v zmiešanej hliadke“.  
10.  § 145 vrátane nadpisu znie:                                               
„§ 145
Zdravotná starostlivosť

    	Policajtom sa poskytuje
a)  zdravotná starostlivosť podľa osobitných predpisov,34)
b)  špecifická zdravotná starostlivosť.“.

Poznámka pod čiarou k odkazu 34 znie: 
„34) Napríklad zákon č. 576/2004 Z. z. v znení neskorších predpisov, zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.“ 
11. Za § 145 sa vkladajú § 145a a §145b, ktoré vrátane nadpisu znejú:

„Špecifická zdravotná starostlivosť

§ 145a

(1)	Špecifickou zdravotnou starostlivosťou na účely tohto zákona sa  rozumie 
a)	periodická preventívna lekárska prehliadka,
b)	mimoriadna preventívna lekárska prehliadka,
c)	zdravotná starostlivosť poskytovaná na žiadosť ministerstva pri služobnej príprave policajtov, zabezpečovaní osôb a objektov a určených krízových situácií.

(2)	Periodická preventívna lekárska prehliadka sa vykonáva raz za rok, ak nejde o činnosť vyžadujúcu vykonávanie periodických preventívnych lekárskych prehliadok v kratších časových intervaloch. 

(3)	Za periodickú preventívnu lekársku prehliadku sa považuje tiež lekárske vyšetrenie vykonané v zdravotníckom zariadení ambulantnej zdravotnej starostlivosti alebo v zdravotníckom zariadení ústavnej zdravotnej starostlivosti, ak bolo vykonané počas troch mesiacov pred termínom určeným na periodickú preventívnu lekársku prehliadku alebo počas troch mesiacov po tomto termíne a zodpovedalo požadovanému rozsahu podľa odseku 6.                Za periodickú lekársku prehliadku sa považuje aj posudzovanie zdravotnej spôsobilosti leteckého personálu.

(4)	Mimoriadna preventívna lekárska prehliadka sa vykonáva u policajtov, u ktorých to určí určený lekár so špecializáciou v špecializačnom odbore všeobecné lekárstvo na základe výsledkov zistených pri poskytovaní všeobecnej ambulantnej zdravotnej starostlivosti a orgán  na ochranu zdravia  pri nariadení opatrení na predchádzanie vzniku ochorení34a) podmienených výkonom služby a obmedzenie ich výskytu.
 
(5)	Špecifická zdravotná starostlivosť sa poskytuje v zdravotníckych zariadeniach v pôsobnosti ministerstva a určených zdravotníckych zariadeniach.7a) 

(6)	Rozsah periodickej preventívnej lekárskej prehliadky a mimoriadnej preventívnej lekárskej prehliadky podľa druhu činnosti, ktorú policajt vykonáva a okruh činností vyžadujúcich vykonávanie preventívnych lekárskych prehliadok v kratších časových intervaloch ustanoví minister. 

§ 145b
                       
	Náklady špecifickej zdravotnej starostlivosti nad rozsah uhrádzaný na základe verejného zdravotného poistenia34d) hradí ministerstvo s výnimkou vyšetrení určených orgánom na ochranu zdravia podľa osobitného predpisu. 34e)“

Poznámky pod čiarou k odkazom 34a, 34d a 34e znejú:

   „34a) § 4 až 8 zákona Národnej rady Slovenskej republiky č. 272/1994 Z. z. v znení zákona     č.256/2003 Z. z.
   34d)  Zákon č. 577/2004 Z. z. v znení neskorších predpisov.
   34e)  Zákon č. 272/1994 Z. z. o ochrane zdravia ľudí v znení neskorších predpisov.“.
12. V § 192 sa vypúšťa odsek 5.

13. § 223 sa dopĺňa  odsekom 4, ktorý znie:
	 „(4) Náklady spojené s prieskumným konaním uhrádza služobný úrad.“.

14.   Za § 287 sa vkladá § 287a, ktorý znie:

„ § 287a

	Týmto zákonom sa preberajú právne akty  Európskych spoločenstiev a Európskej únie uvedené v prílohe č.4.“.

15. Zákon sa dopĺňa prílohou č. 4, ktorá vrátane nadpisu znie: 
                                                                                                          „Príloha. č. 4
 								                         k zákonu č. 73/1998 Z. z. 
								                         v znení neskorších predpisov

Zoznam preberaných právnych aktov Európskych spoločenstiev a Európskej únie

1. Smernica Rady 76/207/EHS z 9. februára 1976 o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave              a postupu v zamestnaní a o pracovné podmienky, (Ú. v. ES, L 039 , 14. 2. 1976),
2.  Smernica Európskeho parlamentu a Rady 2002/73/ES z 23. septembra 2002, ktorou sa mení  a dopĺňa smernica Rady 76/207/EHS o vykonávaní zásady rovnakého zaobchádzania                  s mužmi a ženami, pokiaľ ide o prístup k zamestnaniu, odbornej príprave a postupu                    v zamestnaní a o pracovné podmienky, (Ú. v. ES, L 269, 5. 10. 2002).“.

                                                                     Čl. II

	Zákon č. 200/1998 Z. z. o štátnej službe colníkov a o zmene a doplnení niektorých ďalších zákonov v znení zákona  č. 54/1999 Z. z., zákona č. 337/1999 Z. z., zákona č. 417/2000 Z. z., zákona č. 328/2002 Z. z., zákona č. 664/2002 Z. z., zákona č. 251/2003 Z. z., zákona                        č. 464/2003 Z. z., zákona č. 365/2004 Z. z., zákona č. 382/2004 Z. z., zákona  č. 652/2004 Z. z., zákona č. 732/2004 Z. z. a zákona č. 258/2005 Z. z. sa mení a dopĺňa takto:

1. § 5a sa dopĺňa odsekmi 5 a 6, ktoré znejú:
	„ (5) Služobný úrad oboznámi colníkov s ustanoveniami o zásade rovnakého zaobchádzania.
         (6) Porušenie zásady rovnakého zaobchádzania podľa odseku 1 colníkom sa považuje       za porušenie služobnej povinnosti colníka.“.

2. V § 44 ods. 1 písmeno e) sa na konci vety pripájajú tieto slová: „,vrátane sťažnosti    v súvislosti s porušením zásady rovnakého zaobchádzania podľa § 5a“.

3. V § 14 ods. 1 sa vypúšťa písmeno e). 

    Doterajšie písmená f) a g) sa označujú ako písmená e) a f). 

Čl. III

Tento zákon nadobúda účinnosť 1. januára 2006.